

ประกาศองค์การบริหารส่วนตำบลตาเสา

**เรื่อง รับสมัครสรรหาและเลือกสรรบุคคลเป็นพนักงานจ้าง**

**...........................................................................**

ด้วยองค์การบริหารส่วนตำบลตาเสา อำเภอห้วยราช จังหวัดบุรีรัมย์ ประสงค์จะดำเนินการรับสมัครสรรหาและเลือกสรรบุคคลเป็นพนักงานจ้างในสังกัดองค์การบริหารส่วนตำบลตาเสา

อาศัยอำนาจตามในมาตรา 15 ประกอบกับมาตรา ๒5 วรรคท้ายแห่งพระบัญญัติระเบียบบริหารงานบุคคลท้องถิ่น พ.ศ.๒๕4๒ และ ข้อ 4 ข้อ 18 และข้อ 19 แห่งประกาศคณะกรรมการพนักงานส่วนตำบลจังหวัดบุรีรัมย์ เรื่อง หลักเกณฑ์เกี่ยวกับพนักงานจ้าง ลงวันที่ 14 ตุลาคม 2547 และ ประกาศคณะกรรมการพนักงานส่วนตำบลจังหวัดบุรีรัมย์ เรื่อง หลักเกณฑ์เกี่ยวกับพนักงานจ้าง (ฉบับที่ ๓) ลงวันที่ ๑๙ สิงหาคม ๒๕๕๗ หนังสือ ก.จ. ก.ท. และ ก.อบต.ด่วนที่สุด ที่ มท 0809.4/ว 29 ลงวันที่ 12 กันยายน 2560 เรื่อง ซักซ้อมแนวทางปฏิบัติเกี่ยวกับกำกำหนดตำแหน่งพนักงานจ้างในสถานศึกษา (โรงเรียน/ศูนย์พัฒนาเด็กเล็ก) สังกัดองค์กรปกครองส่วนท้องถิ่น จึงประกาศรับสมัครสรรหาเลือกสรรบุคคลเพื่อบรรจุและแต่งตั้งเป็นพนักงานจ้างขององค์การบริหารส่วนตำบลตาเสา โดยมีรายละเอียด ดังต่อไปนี้

**1 ประเภทของพนักงานจ้าง ชื่อตำแหน่ง รายละเอียดการจ้าง**

พนักงานจ้างตามภารกิจ จำนวน 2 ตำแหน่ง รวม 2 อัตรา

1) ตำแหน่งผู้ช่วยนักพัฒนาชุมชน จำนวน ๑ อัตรา

2) ตำแหน่งผู้ดูแลเด็ก (ทักษะ) จำนวน 1 อัตรา

(รายละเอียดปรากฏแนบท้ายประกาศนี้)

**๒. ผู้ที่จะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้ามดังต่อไปนี้**

**คุณสมบัติทั่วไป**

2.1 มีสัญชาติไทย

2.2 มีอายุไม่ต่ำกว่าสิบแปดปี และไม่เกิน 60 ปี

2.3 ไม่เป็นบุคคลล้มละลาย

2.4 ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือน ไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

2.5 ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

2.6 ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น

2.7 ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

/2.8 ไม่เป็น...

-2-

2.8 ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

2.9 ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

**คุณสมบัติเฉพาะสำหรับตำแหน่ง**

คุณสมบัติเฉพาะสำหรับตำแหน่งของพนักงานจ้างให้เป็นไปตามเอกสารแนบท้ายประกาศนี้

**3. การรับสมัคร**

**3.1 วัน เวลา และสถานที่รับสมัครสอบ**

ให้ผู้ประสงค์จะสมัครเข้ารับการสรรหาและเลือกสรร ติดต่อขอทราบรายละเอียดและยื่นในสมัครพร้อมหลักฐานด้วยตนเองได้ที่ สำนักปลัดองค์การบริหารส่วนตำบลตาเสา อำเภอห้วยราช จังหวัดบุรีรัมย์ ตั้งแต่วันที่ 10 กรกฎาคม 2562 ถึงวันที่ 22 กรกฎาคม 2562 ในวันและเวลาราชการหรือสอบถามรายทางโทรศัพท์ หมายเลข 04 4466 6490

**3.2 เอกสารและหลักฐานที่ใช้ในการสมัคร**

ผู้สมัครจะต้องยื่นใบสมัครพร้อมหลักฐานการสมัครด้วนตนเองต่อเจ้าหน้าที่รับสมัคร โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริงและสำเนารับรองถูกต้อง ดังต่อไปนี้

(1) รูปถ่ายหน้าตรง ไม่สวมหมวก และไม่สวมแว่นตาดำ ขนาด ๑ นิ้ว (ถ่ายครั้งเดียวไม่เกิน ๖ เดือน) จำนวน ๓ รูป

(2) สำเนาทะเบียนบ้าน จำนวน ๑ ฉบับ

(3) สำเนาบัตรประจำตัวประชาชน (ไม่หมดอายุ) จำนวน ๑ ฉบับ

(4) สำเนาวุฒิการศึกษา จำนวน ๑ ฉบับ พร้อมรับรองสำเนา

(5) สำเนาระเบียนแสดงผลการเรียน พร้อมรับรองสำเนา จำนวน 1 ฉบับ

(6) ใบรับรองแพทย์ที่แสดงว่าไม่เป็นโรคต้องห้ามตามที่กำหนด ออกให้ไม่เกิน ๑ เดือน จำนวน ๑ ฉบับ

(7) สำเนาหลักฐานเกี่ยวกับการเกณฑ์ทหาร(เฉพาะผู้สมัครเพศชาย) จำนวน ๑ ฉบับ

(8) สำเนาหลักฐานอื่น เช่น ทะเบียนสมรส ใบเปลี่ยนชื่อตัว – ชื่อสกุล คำนำหน้านาม ทะเบียนหย่า(ถ้ามี)

**3.3 ค่าธรรมเนียมการสมัคร**

ผู้สมัครต้องเสียค่าธรรมเนียมการสมัครในอัตราตำแหน่งละ ๑๐๐ บาท (หนึ่งร้อยบาทถ้วน)เมื่อสมัครเข้ารับการสรรหาและเลือกสรรแล้ว ค่าธรรมเนียมการสมัครจะไม่จ่ายคืนให้ไม่ว่ากรณีใด ๆ ทั้งสิ้น

**4. การประกาศรายชื่อผู้มีสิทธิเข้ารับการเลือกสรร**

องค์การบริหารส่วนตำบลตาเสา จะดำเนินการประกาศรายชื่อผู้มีสิทธิเข้ารับการสรรหาและเลือกสรร ในวันที่ 24 กรกฎาคม 2562 ณ ที่ทำการองค์การบริหารส่วนตำบลตาเสา อำเภอห้วยราช จังหวัดบุรีรัมย์ และให้เป็นหน้าที่ของผู้สมัครต้องไปตรวจดูรายชื่อ วัน เวลาและสถานที่สรรหาและเลือกสรรเอง

/5. วัน เวลา...

-3-

**5. วัน เวลา และสถานที่ในการเลือกสรร**

องค์การบริหารส่วนตำบลตาเสา จะดำเนินการเลือกสรรพนักงานจ้างในวันที่ 25 กรกฎาคม 2562 ตั้งแต่เวลา 09.00 น. เป็นต้นไป ณ ห้องประชุมองค์การบริหารส่วนตำบลตาเสา

**6. หลักเกณฑ์และวิธีการเลือกสรร**

ผู้สมัครต้องได้รับการประเมินสมรรถนะตามหลักเกณฑ์การให้เป็นไปตามเอกสารแนบท้ายประกาศนี้

**7. เกณฑ์การตัดสิน**

ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้


**8. การประกาศรายชื่อและการขึ้นบัญชีรายชื่อผู้ผ่านการเลือกสรร**

องค์การบริหารส่วนตำบลตาเสา จะประกาศรายชื่อผู้ผ่านการสรรหาและเลือกสรรในวันที่ 26 กรกฎาคม 2562 ณ ที่ทำการองค์การบริหารส่วนตำบลตาเสา หรือติดต่อสอบถามได้ที่งานบริหารงานบุคคล สำนักปลัดองค์การบริหารส่วนตำบลตาเสา โทร 0 4466 6490 โดยจะเรียงลำดับจาก ผู้ที่ได้รับคะแนนสูงสุดลงมาตามลำดับ หากได้คะแนนรวมเท่ากันให้ถือคะแนนทดสอบสมรรถนะมากกว่าเป็นผู้ขึ้นบัญชีลำดับก่อน หากได้คะแนนรวมเท่ากันและคะแนนทดสอบสมรรถนะเท่ากันอีก ให้ถือลำดับการสมัครเข้ารับการสรรหาและเอกสรรเป็นเกณฑ์ตัดสิน โดยบัญชีรายชื่อดังกล่าวให้เป็นอันยกเลิกหรือสิ้นสุดผลไปเมื่อครบกำหนด 1 ปี นับแต่วันขึ้นบัญชี หรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้วแต่กรณี

**9. การทำสัญญาจ้างผู้ผ่านการสรรหาและเลือกสรร**

องค์การบริหารส่วนตำบลตาเสาจะดำเนินการสั่งจ้างและแต่งตั้งผู้ที่ผ่านการสรรหาและเลือกสรรได้ลำดับที่ประกาศขึ้นบัญชีไว้ ภายหลังจากได้รับความเห็นชอบจากคณะกรรมการพนักงานส่วนตำบลจังหวัดบุรีรัมย์ โดยองค์การบริหารส่วนตำบลตาเสา จะได้แจ้งให้ผู้ที่ผ่านการสรรหาและเลือกสรรมารายงานตัวเพื่อทำสัญญาจ้างตามที่องค์การบริหารส่วนตำบลตาเสากำหนด ตามลำดับที่ขึ้นบัญชีไว้ ทั้งนี้ หากตรวจสอบภายหลังพบว่าผู้ขึ้นบัญชีไว้ขาดคุณสมบัติหรือทุจริตในการสรรหาหรือใช้เอกสารปลอมหรือเอกสารอันเป็นเท็จ องค์การบริหารส่วนตำบลตาเสาจะถอดถอนรายชื่อผู้นั้นออกจากบัญชีที่ขึ้นไว้และจะไม่มีสิทธิได้รับการสั่งจ้างเป็นพนักงานจ้างสังกัดองค์การบริหารส่วนตำบลตาเสา

ประกาศ ณ วันที่ 2 เดือน กรกฎาคม พ.ศ.๒๕62



(นายแดง อนันรัมย์)

นายกองค์การบริหารส่วนตำบลตาเสา

**เอกสารแนบท้ายประกาศองค์การบริหารส่วนตำบลตาเสา**

**เรื่อง รับสมัครสรรหาและเลือกสรรบุคคลเป็นพนักงานจ้าง ลงวันที่ 3 กรกฎาคม 2562**

**เกี่ยวกับคุณสมบัติเฉพาะสำหรับตำแหน่ง**

**..................................................................................................................................**

**1.ตำแหน่งผู้ช่วยนักพัฒนาชุมชน จำนวน 1 อัตรา**

หน้าที่และความรับผิดชอบ

## ปฏิบัติงานในฐานะผู้ปฏิบัติงานระดับต้น ที่ต้องใช้ความรู้ ความสามารถทางวิชาการในการ ทางานปฏิบัติงานด้านวิชาการพัฒนาชุมชน ภายใต้การกำกับ แนะนำ ตรวจสอบ และปฏิบัติงานอื่นตามที่ได้รับ มอบหมาย

## โดยมีลักษณะงานที่ปฏิบัติในด้านต่าง ๆ ดังนี้

# ลักษณะงานที่ปฏิบัติ

1. ด้านการปฏิบัติการ

1.1 ศึกษา วิเคราะห์ วิจัยด้านพัฒนาชุมชน เพื่อจัดทำแผนงาน สนับสนุนการรวมกลุ่ม ของประชาชนในชุมชนประเภทต่าง ๆ รวมถึงแสวงหาและพัฒนาศักยภาพของผู้นำชุมชน กลุ่ม องค์กร และ เครือข่ายองค์กรประชาชน

1.2 ศึกษา วิเคราะห์ วิจัยด้านพัฒนาชุมชน เพื่อกำหนดมาตรการและกลไกในการ พัฒนาและส่งเสริมการสร้างความเข้มแข็งของชุมชน การส่งเสริมกระบวนการเรียนรู้และการมีส่วนร่วมของ ชุมชนในการบริหารจัดการชุมชน ตลอดจนการพัฒนาและส่งเสริมความเข้มแข็ง สมดุลและมั่นคงของเศรษฐกิจ ชุมชนระดับฐานราก รวมทั้งในการพัฒนารูปแบบ วิธีการพัฒนาชุมชนให้มีความเหมาะสมกับพื้นที่

1.3 ศึกษา วิเคราะห์ ปัญหาสถานการณ์ต่าง ๆ ที่เกี่ยวข้องในงานพัฒนาชุมชน เพื่อหา แนวทางป้องกันและแก้ไขปัญหาที่เหมาะสมสอดคล้องกับสภาพแวดล้อมและสถานการณ์ที่ เปลี่ยนแปลงไป

1.4 ศึกษา วิเคราะห์ จัดทำ และพัฒนาระบบข้อมูลสารสนเทศในการพัฒนาชุมชน และระบบสารสนเทศชุมชน เพื่อกำหนดนโยบาย แผนงาน ตลอดจนกำหนดแนวทางหรือวางแผนการพัฒนาใน ทุกระดับ

1.5 เสนอแนะแนวทางการพัฒนาและส่งเสริมศักยภาพชุมชนและเศรษฐกิจชุมชน เพื่อสร้างความสมดุลในการพัฒนาชุมชน และความมั่นคงของเศรษฐกิจชุมชนระดับฐานราก น าไปสู่ความ เข้มแข็งของชุมชนอย่างยั่งยืน

1.6 กำหนดมาตรฐานและเกณฑ์ชี้วัดด้านพัฒนาชุมชน เพื่อให้มีเกณฑ์ชี้วัดด้านพัฒนา ชุมชนที่ถูกต้องเหมาะสม ได้มาตรฐาน

1.7 ส่งเสริมและดำเนินการด้านการจัดการความรู้และภูมิปัญญาท้องถิ่นของชุมชน เพื่อสร้างและพัฒนาระบบการจัดการความรู้ของชุมชน

1.8 ส่งเสริม สนับสนุนกระบวนการเรียนรู้และการมีส่วนร่วมของประชาชนในรูปแบบ ต่าง ๆเพื่อให้ประชาชนในชุมชนสามารถจัดทำแผนชุมชน รวมทั้งวิเคราะห์ ตัดสินใจ และดำเนินการร่วมกัน เพื่อแก้ไขปัญหาความต้องการของตนเอง และชุมชนได้ ตลอดจนเป็นที่ปรึกษาในการดำเนินงานพัฒนาชุมชน

1.9 ส่งเสริม สนับสนุนในการรวมกลุ่มและจัดตั้งกลุ่มองค์กรชุมชน กลุ่มแม่บ้านและ เครือข่ายประชาชน เพื่อส่งเสริมประชาชนให้มีความสนใจ ความเข้าใจ และความคิดริเริ่มในการพัฒนาชุมชนใน ท้องถิ่นของตน

1.10 ดูแล ร่วมทำงานพัฒนากับประชาชนในท้องถิ่นอย่างใกล้ชิด ให้คำแนะนำและ ฝึกอบรมประชาชนในท้องถิ่นตามวิธีการและหลักการพัฒนาชุมชน เพื่อเพิ่มผลผลิตและเพิ่มรายได้ต่อครอบครัวใน ด้านการเกษตรและอุตสาหกรรมในครัวเรือน

1.11 รวบรวมและลงทะเบียนผู้สูงอายุ ผู้พิการและผู้ติดเชื้อเอดส์ เพื่อดูแลและจัด สวัสดิการที่พึงได้เช่น เบี้ยยังชีพ เบี้ยสงเคราะห์ ในการช่วยเหลือและสงเคราะห์ให้มีคุณภาพชีวิตที่ดีขึ้น

1.12 ฝึกอบรม ส่งเสริมและสนับสนุนอาชีพที่เหมาะสมแก่ประชาชนในชุมชน เพื่อให้กลุ่ม อาชีพสามารถเพิ่มผลผลิตและสร้างรายได้ให้กับชุมชน

1.13 จัดทำโครงการและงบประมาณ รวมถึงดำเนินการ โฆษณาและประชาสัมพันธ์และ ประเมินผลการจัดกิจกรรมต่างๆ ที่เป็นประโยชน์แก่ชุมชน เช่นกิจกรรมส่งเสริมครอบครัว กิจกรรมแข่งกีฬา กิจกรรมที่เกี่ยวกับเด็กและเยาวชน กิจกรรมเพื่อให้ห่างไกลยาเสพติด เป็นต้น เพื่อให้

1.14 สำรวจ และจัดเก็บข้อมูลในการพัฒนาชุมชนเพื่อให้ได้ข้อมูลที่ถูกต้อง ทันสมัย สามารถนำมาวางแผนในการพัฒนาพื้นที่ซึ่งรับผิดชอบได้อย่างเหมาะสม

1.15 แสวงหา พัฒนา ส่งเสริม ประสานและสนับสนุนผู้นำชุมชนหรือกรรมการชุมชน เพื่อให้รู้ถึงบทบาทหน้าที่และเกิดการพัฒนาศักยภาพให้สามารถพัฒนาชุมชนของตนได้อย่างมีประสิทธิภาพสูงสุด

1.16 ดูแลและบริหารตลาดกลางขององค์กรปกครองส่วนท้องถิ่น เพื่อให้ประชาชนมีตลาด จำหน่ายสินค้าที่เป็นธรรม

1.17 ส่งเสริมและสนับสนุนให้เกิดกองทุน หรือสมาคมในรูปแบบต่างๆ เช่นสมาคม ฌาปนกิจสงเคราะห์ เพื่อเกิดสวัสดิการซึ่งเป็นประโยชน์ต่อประชาชนในชุมชน

1.18 ศึกษา และติดตามเทคโนโลยีองค์ความรู้ใหม่ๆ กฎหมาย และระเบียบต่างๆ ที่ เกี่ยวข้องกับงานพัฒนาชุมชน เพื่อนำมาประยุกต์ใช้ในการปฏิบัติงานได้อย่างมีประสิทธิภาพสูงสุด

2. ด้านการวางแผน

วางแผนการท างานที่รับผิดชอบ ร่วมดำเนินการวางแผนการท างานของหน่วยงานหรือ โครงการ เพื่อให้การดำเนินงานเป็นไปตามเป้าหมายและผลสัมฤทธิ์ที่กำหนด

3. ด้านการประสานงาน

3.1 ประสานการท างานร่วมกันทั้งภายในและภายนอกทีมงานหรือหน่วยงาน เพื่อให้ เกิดความร่วมมือและผลสัมฤทธิ์ตามที่กำหนด

3.2 ชี้แจงและให้รายละเอียดเกี่ยวกับข้อมูล ข้อเท็จจริง แก่บุคคลหรือหน่วยงานที่

4. ด้านการบริการ

4.1 ให้คำปรึกษาแนะนำด้านพัฒนาชุมชนแก่หน่วยงานที่เกี่ยวข้องหรือบุคคลที่สนใจ เพื่อให้มีความรู้และสามารถนำไปประยุกต์ใช้ให้เกิดประโยชน์แก่ตนเองและส่วนรวม

4.2 เผยแพร่ ประชาสัมพันธ์ ข้อมูล ข่าวสารเกี่ยวกับการดำเนินงานพัฒนาชุมชนเพื่อให้บริการแก่หน่วยงานภาคีการพัฒนา ประชาชน ผู้นำชุมชน กลุ่ม องค์กรชุมชน เครือข่ายองค์กรชุมชนและชุมชน

**คุณสมบัติเฉพาะสำหรับตำแหน่ง**

มีคุณวุฒิอย่างใดอย่างหนึ่งดังต่อไปนี้

1. ได้รับปริญญาตรีหรือคุณวุฒิอย่างอื่นที่เทียบได้ในระดับเดียวกันในทุกสาขาวิชาหรือทุกทาง ที่ ก.จ., ก.ท. หรือ ก.อบต. รับรอง

2. ได้รับปริญญาโทหรือคุณวุฒิอย่างอื่นที่เทียบได้ในระดับเดียวกันในสาขาวิชาหรือทาง การพัฒนาชุมชน การบริหาร การปกครอง รัฐประศาสนศาสตร์ พัฒนาสังคม สหวิทยาเพื่อการพัฒนาท้องถิ่น สังคมวิทยา หรือในสาขาวิชาหรือทางที่ ก.จ., ก.ท. หรือ ก.อบต. รับรอง

3. ได้รับปริญญาเอกหรือคุณวุฒิอย่างอื่นที่เทียบได้ในระดับเดียวกันในสาขาวิชาหรือทาง การพัฒนาชุมชน การบริหาร การปกครอง รัฐประศาสนศาสตร์ พัฒนาสังคม สหวิทยาเพื่อการพัฒนาท้องถิ่น สังคมวิทยา หรือในสาขาวิชาหรือทางที่ ก.จ., ก.ท. หรือ ก.อบต. รับรอง

**ระยะเวลาการจ้าง**  ระยะเวลาการจ้างไม่เกิน 3 ปี

**อัตราค่าตอบแทน**

-วุฒิปริญญาตรี อัตราค่าตอบแทนเดือนละ 15,000 บาท

-วุฒิปริญญาโท อัตราค่าตอบแทนเดือนละ17,500 บาท

-วุฒิปริญญาเอก อัตราค่าตอบแทนเดือนละ 21,000 บาท

**๒.ตำแหน่งผู้ดูแลเด็ก จำนวน ๑ อัตรา**

## **หน้าที่และความรับผิดชอบ**

ปฏิบัติหน้าที่หลักเกี่ยวกับการจัดประสบการณ์เรียนรู้ การส่งเสริมการเรียนรู้ พัฒนาผู้เรียน ปฏิบัติงานทางวิชาการของสถานศึกษา (ศูนย์พัฒนาเด็กเล็ก) โดยจะต้องผ่านการเตรียมความพร้อมและพัฒนา

อย่างเข้มก่อนแต่งตั้งให้ดำรงตำแหน่งครู และปฏิบัติหน้าที่อื่นตามที่ได้รับมอบหมายมอบหมาย

## **ลักษณะงานที่ปฏิบัติ**

1. ปฏิบัติงานเกี่ยวกับจัดประสบการณ์เรียนรู้ ส่งเสริมการเรียนรู้ของผู้เรียนด้วยวิธีการที่หลากหลาย โดยเน้นผู้เรียนเป็นสำคัญ

2. จัดอบรมสั่งสอนและจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์ และคุณลักษณะตามวัย

3. ปฏิบัติงานวิชาการของสถานศึกษา (ศูนย์พัฒนาเด็กเล็ก)

4. ปฏิบัติงานเกี่ยวกับการจัดระบบการดูแลช่วยเหลือผู้เรียน

5. ปฏิบัติงานความร่วมมือกับเครือข่ายการพัฒนาเด็กปฐมวัย

6. ทำนุบำรุง ส่งเสริมศิลปวัฒนธรรม แหล่งเรียนรู้ และภูมิปัญญาท้องถิ่น

7. ความร่วมมือกับผู้ปกครองและบุคคลในชุมชน เพื่อร่วมกับพัฒนาผู้เรียนตามศักยภาพ

8. ปฏิบัติงานอื่นตามที่ได้รับมอบหมาย

**คุณสมบัติเฉพาะสำหรับตำแหน่ง**

มีความรู้ ความสามารถและทักษะในงานที่จะปฏิบัติไม่ต่ำกว่า 5 ปี และทักษะของบุคคลดังกล่าวจะต้องสามารถพิสูจน์ให้เห็นถึงความมีทักษะในงานนั้น ๆ โดยมีหนังสือรับรองการทำงานจากนายจ้างหรือหน่วยงานซึ่งระบุถึงลักษะงานที่ได้ปฏิบัติ

**ระยะเวลาการจ้าง** ระยะเวลาการจ้างไม่เกิน 3 ปี

**อัตราค่าตอบแทน** อัตราค่าตอบแทนเดือนละ 9,400 บาท

**เอกสารแนบท้ายประกาศองค์การบริหารส่วนตำบลตาเสา**

**เรื่อง รับสมัครสรรหาและเลือกสรรบุคคลเป็นพนักงานจ้าง ลงวันที่ 3 กรกฎาคม 2562**

**เกี่ยวกับหลักเกณฑ์และวิธีการเลือกสรร**

**..................................................................................................................................**

**1. ตำแหน่งผู้ช่วยนักพัฒนาชุมชน**

|  |  |  |
| --- | --- | --- |
| สมรรถนะ | คะแนนเต็ม | วิธีการประเมิน |
| **๑. ความรู้ (ภาค ก.)**  (ความรู้ในหลักวิชาการที่เกี่ยวกับงานในหน้าที่ของตำแหน่งที่จะจ้าง)  ๑.๑ ความรู้ความสามารถทั่วไป  ๑.๒ ความรู้เกี่ยวกับองค์กรปกครองส่วนท้องถิ่น  **๒. ความสามารถหรือทักษะเฉพาะ (ภาค ข.)**  (ความสามารถหรือทักษะเฉพาะสำหรับงานที่จะจ้าง)  ๒.๑ มีความรู้ความเข้าใจในวิชาการศึกษาอย่างเหมาะสม  ๒.๒ มีความสามารถในการศึกษาหาข้อมูล วิเคราะห์ปัญหา และสรุปเหตุผล  **๓. คุณสมบัติส่วนบุคคล (ภาค ค.)**  ๓.๑ กิริยามารยาท บุคลิกภาพท่วงทีวาจา  ๓.๒ ความคิดริเริ่มและปฏิภาณไหวพริบ  ๓.๓ มนุษยสัมพันธ์  ๓.๔ ทัศนคติ แรงจูงใจ | 100  100  100 | โดยวิธีสอบข้อเขียน  (ปรนัย)  โดยวิธีสอบข้อเขียน  (ปรนัย)  โดยวิธีสอบสัมภาษณ์ |
| **รวม** | 300 |  |

**2. หรับตำแหน่งผู้ดูแลเด็ก**

|  |  |  |
| --- | --- | --- |
| สมรรถนะ | คะแนนเต็ม | วิธีการประเมิน |
| **๑. ความรู้ (ภาค ก.)**  (ความรู้ในหลักวิชาการที่เกี่ยวกับงานในหน้าที่ของตำแหน่งที่จะจ้าง)  ๑.๑ ความรู้ความสามารถทั่วไป  ๑.๒ ความรู้เกี่ยวกับองค์กรปกครองส่วนท้องถิ่น  **๒. ความสามารถหรือทักษะเฉพาะ (ภาค ข.)**  (ความสามารถหรือทักษะเฉพาะสำหรับงานที่จะจ้าง)  ๒.๑ มีความรู้ความเข้าใจในวิชาการศึกษาอย่างเหมาะสม  ๒.๒ มีความสามารถในการศึกษาหาข้อมูล วิเคราะห์ปัญหา และสรุปเหตุผล  **๓. คุณสมบัติส่วนบุคคล (ภาค ค.)**  ๓.๑ กิริยามารยาท บุคลิกภาพท่วงทีวาจา  ๓.๒ ความคิดริเริ่มและปฏิภาณไหวพริบ  ๓.๓ มนุษยสัมพันธ์  ๓.๔ ทัศนคติ แรงจูงใจ | 50  50  100 | โดยวิธีสอบข้อเขียน  (ปรนัย)  โดยวิธีสอบข้อเขียน  (ปรนัย)  โดยวิธีสอบสัมภาษณ์ |
| **รวม** | 200 |  |